9. การจัดการ

9.1 โครงสร้างองค์กร ณ วันที่ 31 ธันวาคม 2550

9.2 การกำกับดูแลกิจการ

คณะกรรมการบริษัทให้ความสำคัญอย่างยิ่งในการปฏิบัติตามหลักบรรษัทภิบาลและข้อพึงปฏิบัติที่ดีสำหรับคณะกรรมการบริษัทจดทะเบียน
ตามแนวทางของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์
และบริษัทได้ปฏิบัติตามหลักการกำกับดูแลกิจการที่ดีตามหลักเกณฑ์การกำกับดูแลกิจการที่ดี
ของตลาดหลักทรัพย์แห่งประเทศไทย ซึ่งได้มีการปรับปรุงเพิ่มเติม โดยแบ่งเนื้อหาออกเป็น 5 หมวด
ดังนี้

หมวดที่ 1 สิทธิของผู้ถือหุ้น

บริษัทมีนโยบายเกี่ยวกับการกำกับดูแลกิจการ ทั้งนี้เพื่อให้การดำเนินกิจการของบริษัทมีคุณธรรม
โปร่งใส และสามารถตรวจสอบได้ อันเป็น พื้นฐานสำคัญที่จะนำพาองค์กรไปสู่การเติบโตอย่างยั่งยืน

บริษัทมุ่งมั่นที่จะปฏิบัติตามแนวทางด้านธรรมาภิบาลที่กำหนดโดยหน่วยราชการและหน่วยงานที่กำกับดูแลบริษัท
รวมทั้งมาตรฐานด้าน ธรรมาภิบาลอื่นๆ
ซึ่งบริษัทพิจารณาแล้วเห็นว่าเหมาะสมกับการดำเนินธุรกิจของบริษัท

บริษัทให้ความสำคัญกับสิทธิของผู้ถือหุ้นและถือปฏิบัติต่อผู้ถือหุ้นทุกรายด้วยความเป็นธรรม
โดยเผยแพร่ข้อมูลประกอบวาระการประชุมและเปิดโอกาสให้ผู้ถือหุ้นสามารถเสนอข้อซักถามทาง
Website ของบริษัทก่อนการประชุมด้วย

บริษัทดำเนินการจัดส่งหนังสือเชิญประชุมผู้ถือหุ้น
พร้อมทั้งข้อมูลประกอบการประชุมให้ผู้ถือหุ้นทราบล่วงหน้าไม่น้อยกว่า 7 วันก่อนวันประชุม
และอำนวยความสะดวกในการเข้าประชุมของผู้ถือหุ้นในการประชุมผู้ถือหุ้น
รวมถึงส่งเสริมและสนับสนุนให้ผู้ถือหุ้นเข้าร่วมประชุมและใช้สิทธิของตนซักถามคณะกรรมการเกี่ยวกับเรื่องต่างๆ
ตลอดจนสามารถเสนอแนะหรือให้ข้อคิดเห็นที่เป็นประโยชน์ต่อการบริหารงาน
ทั้งหมดนี้มีการบันทึกการประชุมถูกต้องครบถ้วน เพื่อให้ผู้ถือหุ้นสามารถตรวจสอบได้
รวมทั้งมีหน่วยงานจัดเก็บรายงานการประชุมอย่างเป็นระเบียบเพื่อความครบถ้วน ถูกต้อง
ตรวจสอบง่าย

ในปี 2550 บริษัทจัดให้มีการประชุมสามัญผู้ถือหุ้นในเดือนเมษายน
โดยกรรมการบริษัทซึ่งรวมถึงกรรมการตรวจสอบ ส่วนใหญ่มีการเข้าร่วมประชุมครบทุกครั้ง
เว้นแต่ในบางครั้งที่กรรมการบางท่านติดภารกิจที่จำเป็นจึงไม่สามารถเข้าร่วมประชุมได้
โดยในการประชุมผู้ถือหุ้น
ประธานในที่ประชุมได้เปิดโอกาสและให้เวลาแก่ผู้ถือหุ้นทุกคนมีสิทธิอย่างเท่าเทียมกันในการตรวจสอบการดำเนินงานของบริษัท
สอบถาม แสดงความคิดเห็น ตลอดจนข้อเสนอแนะต่างๆ ได้อย่างเต็มที่
พร้อมทั้งบันทึกประเด็นซักถามและข้อคิดเห็นเสนอแนะที่สำคัญไว้ในรายงานการประชุมผู้ถือหุ้นด้วยทุกครั้ง

หมวดที่ 2 การปฏิบัติต่อผู้ถือหุ้นอย่างเท่าเทียมกัน

ผู้ถือหุ้นทุกราย ทั้งผู้ถือหุ้นที่เป็นผู้บริหาร ผู้ถือหุ้นที่ไม่เป็นผู้บริหาร ผู้ถือหุ้นต่างชาติและผู้ถือหุ้นส่วนน้อย
ต่างได้รับการปฏิบัติจากบริษัทในลักษณะที่เท่าเทียมกัน
และมีนโยบายในเรื่องการใช้ข้อมูลภายในของบริษัทอย่างชัดเจน โดยกรรมการผู้บริหาร พนักงาน
และบุคคลที่เกี่ยวข้อง ห้ามนำข้อมูลภายในของบริษัท
ไปใช้เพื่อประโยชน์ส่วนตนหรือเผยแพร่ให้บุคคลอื่นทราบ
ซึ่งที่ผ่านมาไม่พบการใช้ข้อมูลภายในเพื่อแสวงหาประโยชน์แต่อย่างใด

บริษัทดำเนินการป้องกันและจัดการในเรื่องที่มีความขัดแย้งทางผลประโยชน์ต่างๆ
ด้วยความเป็นธรรม โดยวิธีการเปิดเผยข้อมูลหรือการเก็บรักษาความลับ
หรือการปฏิเสธการดำเนินการ หรือวิธีการอื่นใดที่เหมาะสมตามควรแก่กรณี
นอกจากนี้บริษัทได้กำหนดนโยบายและขั้นตอนการอนุมัติและดำเนินการรายการที่อาจมีความขัดแย้งทางผลประโยชน์และรายการที่เกี่ยวโยงกัน
รวมทั้งกำหนดนโยบายและระเบียบไม่ให้ผู้บริหารนำข้อมูลภายในไปใช้ประโยชน์ส่วนตน
และกำหนดให้กรรมการและผู้บริหารรายงานการเปลี่ยนแปลงการถือครองหลักทรัพย์ของบริษัทต่อสำนักงานคณะกรรมการกำกับหลักทรัพย์และตลาดหลักทรัพย์
ตามมาตรา 59 แห่งพระราชบัญญัติหลักทรัพย์ และตลาดหลักทรัพย์ พ.ศ. 2535
และมีการรายงานเรื่องดังกล่าวรวมถึงส่วนได้เสียต่างๆในที่ประชุมคณะกรรมการของบริษัททุกครั้งอีกด้วย

บริษัท
มีแนวนโยบายเปิดโอกาสให้ผู้ถือหุ้นสามารถเสนอเพิ่มวาระสำหรับการประชุมผู้ถือหุ้นได้ภายใต้เงื่อนไข
และระยะเวลาที่เหมาะสม รวมถึงต้องอยู่ภายใต้บทบัญญัติของกฎหมายที่เกี่ยวข้องด้วย
บริษัทได้เปิดโอกาสให้ผู้ถือหุ้นที่ไม่สามารถเข้าประชุมด้วยตนเองมอบฉันทะให้ผู้อื่น เช่น
กรรมการอิสระของบริษัท มาประชุมและออกเสียงลงมติแทน โดยได้แนบใบมอบฉันทะ
ในแบบที่ผู้ถือหุ้นสามารถแสดงเจตนาได้หลากหลายพร้อมกับจดหมายเชิญประชุม
และมีการจัดเตรียมบัตรลงคะแนนให้แก่ผู้ถือหุ้นในการประชุมผู้ถือหุ้นทุกครั้ง
รวมถึงในวาระการพิจารณาการแต่งตั้งกรรมการ
บริษัทเสนอให้ผู้ถือหุ้นได้พิจารณากรรมการเป็นรายท่านด้วย

หมวดที่ 3 บทบาทของผู้มีส่วนได้เสีย

บริษัทได้ให้ความสำคัญต่อสิทธิของผู้มีส่วนได้เสียทุกกลุ่มไม่ว่าจะเป็นผู้มีส่วนได้เสียภายในได้แก่
พนักงานและผู้บริหารของบริษัท หรือผู้มีส่วนได้เสียภายนอก ได้แก่ ลูกค้า เจ้าหนี้ คู่แข่ง
รวมถึงสังคม เพราะบริษัทตระหนักเสมอว่า
ผู้มีส่วนได้เสียทุกประเภทมีส่วนสำคัญต่อการประกอบกิจการของบริษัทในรูปแบบที่แตกต่างกัน
บริษัทจึงคำนึงถึงสิทธิและผลประโยชน์ขั้นพื้นฐานที่ผู้มีส่วนได้เสียพึงได้รับจากบริษัทไว้อย่างเหมาะสม
ไม่ว่าจะเป็นสิทธิในการรู้ข่าวสารข้อมูลที่สะดวก ถูกต้อง ครบถ้วน
รวมถึงมีมาตรการป้องกันระบบควบคุมภายในที่บกพร่อง
การกระทำที่ผิดกฎหมายของกรรมการและผู้ที่เกี่ยวข้อง
รวมถึงให้ความคุ้มครองผู้ที่ให้เบาะแสเกี่ยวกับเรื่องดังกล่าวอย่างเหมาะสม
เนื่องจากบริษัทเห็นว่าแรงสนับสนุนของผู้มีส่วนได้เสียต่างๆ
จะสร้างความสามารถในการแข่งขันและสร้างกำไรให้กับบริษัท
ซึ่งถือว่าเป็นการสร้างความสำเร็จในระยะยาวของบริษัทได้

ในด้านสังคม
บริษัทได้ตระหนักถึงการเป็นส่วนหนึ่งของสังคมที่ต้องดูแลช่วยเหลือเกื้อกูลกันให้สังคมพัฒนา
และเป็นการตอบแทนสังคมประการหนึ่งด้วย และแนวนโยบายในการช่วยเหลือและดูแลสังคมนั้น
บริษัทมุ่งเน้นการให้ความช่วยเหลือผู้ด้อยโอกาสในสังคม ผู้ประสบภัยต่างๆ
การทะนุบำรุงศาสนาอย่างต่อเนื่อง ทั้งที่กระทำโดยบริษัทเอง
รวมถึงการให้ความร่วมมือกับหน่วยงานอื่นทั้งภาครัฐและเอกชนต่างๆ ในการดำเนินการดังกล่าว

หมวดที่ 4 การเปิดเผยข้อมูลและความโปร่งใส

บริษัทให้ความสำคัญกับนักลงทุนทุกกลุ่มอย่างเท่าเทียมกัน โดยได้จัดตั้งแผนกนักลงทุนสัมพันธ์
(Investor Relations)
ซึ่งจะทำหน้าที่ดูแลเรื่องการให้ข่าวสารความเคลื่อนไหวของบริษัทแก่นักลงทุนทุกกลุ่ม
ไม่ว่าจะเป็นนักลงทุนรายย่อย นักลงทุนสถาบัน นักวิเคราะห์หลักทรัพย์
ผู้จัดการกองทุนทั้งในและต่างประเทศ โดยบริษัทได้จัดกิจกรรมต่างๆ
ในการที่จะให้ข้อมูลข่าวสารที่สำคัญต่างๆ ของบริษัทต่อนักลงทุนอย่างทั่วถึง เช่น
การเผยแพร่ข้อมูลคำอธิบายและการวิเคราะห์ของฝ่ายจัดการรายไตรมาส
การจัดแถลงผลประกอบการของบริษัทสำหรับงวดครึ่งปีและประจำปีกับนักลงทุน
นักวิเคราะห์ทั้งชาวไทย และชาวต่างชาติเพื่อร่วมพูดคุย
แลกเปลี่ยนความคิดเห็นตลอดจนตอบข้อซักถามต่างๆ ที่สำคัญ โดยในปี 2550 นี้ มีบริษัท นักลงทุน
และนักวิเคราะห์ที่สนใจเข้ามาเยี่ยมชมและรับฟังข้อมูลกว่า 250 ราย ทั้งนี้
บริษัทได้จัดส่งข้อมูลต่างๆ ไปยังตลาดหลักทรัพย์แห่งประเทศไทยอย่างต่อเนื่อง
รวมทั้งได้เผยแพร่ข้อมูลต่างๆผ่านเว็บไซต์ของบริษัทที่ www.ktc.co.th

คณะกรรมการบริษัทเป็นผู้รับผิดชอบในการจัดทำรายงานการเงินและข้อมูลทางการเงินที่ปรากฏในรายงานประจำปีจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสม
และถือปฏิบัติอย่างสม่ำเสมอโดยใช้ดุลพินิจอย่างระมัดระวังและประมาณการที่ดีที่สุดในการจัดทำรวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

ในการนี้
คณะกรรมการบริษัทได้แต่งตั้งคณะกรรมการตรวจสอบเป็นผู้ดูแลรับผิดชอบเกี่ยวกับคุณภาพของรายงานทางการเงิน
และระบบควบคุมภายใน
และความเห็นของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบ
ซึ่งแสดงไว้ในรายงานประจำปีแล้ว

ทั้งนี้ คณะกรรมการบริษัทยังให้ความสำคัญต่อการเปิดเผยข้อมูลเกี่ยวกับรายงานการเงิน
ข้อมูลทางการเงิน รวมถึงผลการดำเนินงานของบริษัท ให้มีความครบถ้วน ถูกต้อง
โปร่งใสและทันเวลา ตามที่ปรากฏในรายงานประจำปีและ Website ของบริษัท เพื่อให้ผู้ถือหุ้น
ผู้มีส่วนได้เสียหรือผู้เกี่ยวข้องได้ใช้ข้อมูลอย่างเท่าเทียมกัน

บริษัทมีนโยบายให้ค่าตอบแทนของกรรมการและกรรมการชุดย่อยอื่นๆ อยู่ในระดับที่เหมาะสม
และค่าตอบแทนนั้นบริษัทยึดถือให้เป็นอำนาจของผู้ถือหุ้นเป็นผู้พิจารณาซึ่งสอดคล้องกับบทบัญญัติของกฎหมาย
โดยในการประชุมสามัญผู้ถือหุ้นครั้งที่ 5 เมื่อวันที่ 27 เมษายน 2550
ที่ประชุมผู้ถือหุ้นได้มีมติอนุมัติค่าตอบแทนให้แก่กรรมการซึ่งให้มีผลใช้บังคับได้จนกว่าที่ประชุมผู้ถือหุ้นจะมีมติเป็นการอื่น
พร้อมกับกำหนดวงเงินค่าตอบแทนพิเศษ
และมอบอำนาจให้คณะกรรมการสรรหาและกำหนดค่าตอบแทนเป็นผู้พิจารณาจัดสรรการจ่ายค่าตอบแทนดังกล่าวพิเศษให้แก่กรรมการแต่ละท่าน

ค่าตอบแทนกรรมการบริษัท

ค่าตอบแทนรวมของคณะกรรมการที่ได้รับจากบริษัทในฐานะกรรมการ รวม 9 ท่าน ในปี 2550
รวมทั้งสิ้น 6,151,500 บาท มีรายละเอียดดังนี้

+--------------------+------------------------+---------+-------------+
| รายชื่อกรรมการ       | ตำแหน่ง                 | ค       | โบ          |
|                    |                        | ่าตอบแทน | นัสที่จ่ายในรอบ |
|                    |                        |         |             |
|                    |                        | ปี 2550  | ปี 2550      |
|                    |                        | (บาท)   | (บาท)       |
+--------------------+------------------------+---------+-------------+
| 1. นายพงศธร สิริโยธิน | ประธานกรรมการ          | 325,000 | 339,000     |
+--------------------+------------------------+---------+-------------+
| 2. นายรังสิน สืบแสง   | รองประธานกรรมการ       | 292,500 | 323,000     |
|                    |                        |         |             |
|                    | กรรมการตรวจสอบ         | 240,000 |             |
|                    |                        |         |             |
|                    | ประธานกรรมการสรรหา     | 240,000 |             |
|                    |                        |         |             |
|                    | และกำหนดค่าตอบแทน       |         |             |
+--------------------+------------------------+---------+-------------+
| 3. นางสาวชนาทิพย์    | กรรมการ                | 260,000 | 323,000     |
| โปษยานนท์           |                        |         |             |
|                    | ประธานกรรมการตรวจสอบ   | 300,000 |             |
+--------------------+------------------------+---------+-------------+
| 4. นายอัครรัตน์ ณ     | กรรมการ                | 260,000 | 323,000     |
| ระนอง              |                        |         |             |
|                    | กรรมการตรวจสอบ         | 240,000 |             |
|                    |                        |         |             |
|                    | กรรมกา                 | 192,000 |             |
|                    | รสรรหาและกำหนดค่าตอบแทน |         |             |
+--------------------+------------------------+---------+-------------+
| 5. นางสาวพิมพ์เพ็ญ    | กรรมการ                | 260,000 | 323,000     |
| ลัดพลี               |                        |         |             |
|                    | กรรมกา                 | 192,000 |             |
|                    | รสรรหาและกำหนดค่าตอบแทน |         |             |
+--------------------+------------------------+---------+-------------+
| 6. นางกิตติยา        | กรรมการ                | 260,000 | 323,000     |
| โตธนะเกษม          |                        |         |             |
+--------------------+------------------------+---------+-------------+
| 7. นายสุรัตน์ พลาลิขิต  | กรรมการ                | 40,000  | 323,000     |
| ⁽¹⁾                |                        |         |             |
+--------------------+------------------------+---------+-------------+
| 8. นายนราธร        | กรรมการ                | 190,000 | -           |
| วงศ์วิเศษ ⁽²⁾        |                        |         |             |
+--------------------+------------------------+---------+-------------+
| 9. นายนิวัตต์ จิตตาลาน | กรรมการ                | 260,000 | 323,000     |
+--------------------+------------------------+---------+-------------+

⁽¹⁾ คุณสุรัตน์ พลาลิขิต ได้ลาออกจากตำแหน่งกรรมการบริษัทโดยมีผลบังคับวันที่ 23 กุมภาพันธ์
2550

⁽²⁾บริษัทได้แต่งตั้ง นายนราธร วงศ์วิเศษ เข้าดำรงตำแหน่งกรรมการบริษัท เมื่อวันที่ 29 มีนาคม
2550

ค่าตอบแทนผู้บริหาร

+-----------------------------+--------------+------------------------+
| ค่าตอบแทน                    | ปี 2550       |                        |
+-----------------------------+--------------+------------------------+
|                             | จำนวนราย     | ค่าตอบแทน (บาท)         |
+-----------------------------+--------------+------------------------+
| เงินเดือน                     | 15           | 76,255,841.62          |
+-----------------------------+--------------+------------------------+
| โบนัส                        | 15           | 15,419,050.00          |
+-----------------------------+--------------+------------------------+
| เงินสมทบกองทุนสำรองเลี้ยงชีพ     | 15           | 4,575,350.50           |
+-----------------------------+--------------+------------------------+
| รวม                         | 15*          | 96,250,242.12          |
+-----------------------------+--------------+------------------------+

* เดือนมกราคม ถึงเดือนตุลาคม 2550 มีผู้บริหารจำนวน 14 ราย เดือนพฤศจิกายน 2550
มีผู้บริหาร (EVP) เพิ่มจำนวน 1 ราย รวมเป็น 15 ราย ณ เดือนธันวาคม 2550
มีผู้บริหารรวมทั้งสิ้นจำนวน 15 ราย

หมวดที่ 5 ความรับผิดชอบของคณะกรรมการ

5.1) โครงสร้างคณะกรรมการ

ณ วันที่ 31 ธันวาคม 2550 คณะกรรมการของบริษัทมีจำนวน 8 ท่าน
ประกอบด้วยกรรมการที่เป็นผู้บริหาร 1 ท่านคือประธานเจ้าหน้าที่บริหาร กรรมการที่ไม่เป็นผู้บริหาร
4 ท่าน และกรรมการอิสระ 3 ท่าน ซึ่งถือเป็น 1 ใน 3
ของกรรมการทั้งคณะตามข้อกำหนดของตลาดหลักทรัพย์แห่งประเทศไทย
จึงมั่นใจได้ว่าคณะกรรมการบริษัทสามารถปฏิบัติหน้าที่ได้อย่างอิสระ ปราศจากการชี้นำ
ทำให้การตัดสินใจเป็นไปอย่างมีประสิทธิภาพ

บริษัทพิจารณาคัดเลือกกรรมการจากผู้ทรงคุณวุฒิที่มีพื้นฐานและความเชี่ยวชาญจากหลายอาชีพ
มีภาวะผู้นำ วิสัยทัศน์กว้างไกล เป็นผู้มีคุณธรรมและจริยธรรม มีประวัติการทำงานที่โปร่งใส
และมีความสามารถในการแสดงความคิดเห็นอย่างเป็นอิสระ

ประธานกรรมการบริษัทไม่เป็นบุคคลคนเดียวกับประธานเจ้าหน้าที่บริหาร
ทั้งนี้มีการแยกอำนาจหน้าที่ระหว่างกันอย่างชัดเจนโดยบริษัทกำหนดให้บุคคลผู้ดำรงตำแหน่งประธานกรรมการบริษัทเป็นผู้นำฝ่ายนโยบาย
และผู้ดำรงตำแหน่งประธานเจ้าหน้าที่บริหารเป็นผู้นำฝ่ายบริหารอันจะทำให้มีการถ่วงดุลอำนาจในการดำเนินงานของบริษัทอย่างเหมาะสม

โครงสร้างของคณะกรรมการและกรรมการชุดย่อยของบริษัท ประกอบด้วย คณะกรรมการ 3 ชุดหลัก
คือ คณะกรรมการบริษัท คณะกรรมการตรวจสอบซึ่งเป็นคณะกรรมการอิสระ
และคณะกรรมการสรรหาและกำหนดค่าตอบแทน
โดยบริษัทได้กำหนดอำนาจหน้าที่ตลอดจนการแต่งตั้งและถอดถอนคณะกรรมการของบริษัทไว้ปรากฏตามข้อบังคับของบริษัท
ซึ่งได้จดทะเบียนต่อนายทะเบียนบริษัทมหาชนจำกัด กรมพัฒนาธุรกิจการค้า
(เดิมกรมทะเบียนการค้า) กระทรวงพาณิชย์

คณะกรรมการบริษัท

ณ วันที่ 31 ธันวาคม 2550 คณะกรรมการบริษัท ประกอบด้วยกรรมการทั้งหมด 8 ท่าน
และเลขานุการคณะกรรมการบริษัท 1 ท่าน ดังนี้

+------------------------------+--------------------------+-----------+
| ชื่อ                           | ตำแหน่ง                   | % ถือหุ้น    |
+------------------------------+--------------------------+-----------+
| 1. นายพงศธร สิริโยธิน           | ประธานกรรมการ            | 0.093%    |
+------------------------------+--------------------------+-----------+
| 2. นายรังสิน สืบแสง             | รองประธาน                | 0.001%    |
|                              | กรรมการและกรรมการตรวจสอบ |           |
+------------------------------+--------------------------+-----------+
| 3. นางสาวชนาทิพย์ โปษยานนท์     | กรรมกา                   | 0.008%    |
|                              | รและประธานกรรมการตรวจสอบ |           |
+------------------------------+--------------------------+-----------+
| 4. นายอัครรัตน์ ณ ระนอง         | กรรมการและกรรมการตรวจสอบ | 0.002%    |
+------------------------------+--------------------------+-----------+
| 5. นางสาวพิมพ์เพ็ญ ลัดพลี         | กรรมการ                  | 0.004%    |
+------------------------------+--------------------------+-----------+
| 6. นางกิตติยา โตธนะเกษม        | กรรมการ                  | 0.000%    |
+------------------------------+--------------------------+-----------+
| 7. นายนราธร วงศ์วิเศษ ⁽¹⁾      | กรรมการ                  | 0.000%    |
+------------------------------+--------------------------+-----------+
| 8. นายนิวัตต์ จิตตาลาน           | กรรมการ                  | 0.000%    |
+------------------------------+--------------------------+-----------+
| 9. นายปกรณ มาตระกูล           | เลขานุการคณะกรรมการบริษัท   | 0.000%    |
+------------------------------+--------------------------+-----------+

⁽¹⁾ บริษัทได้แต่งตั้ง นายนราธร วงศ์วิเศษ เข้าดำรงตำแหน่งกรรมการบริษัท เมื่อวันที่ 29
มีนาคม 2550

-   อำนาจของคณะกรรมการบริษัท

  1.
  กรรมการอาจมอบหมายให้กรรมการคนหนึ่งหรือหลายคนปฏิบัติการอย่างใดอย่างหนึ่งแทนคณะกรรมการก็ได้

  2. กรรมการอาจกำหนดชื่อกรรมการผู้มีอำนาจลงนามผูกพันบริษัท
  พร้อมประทับตราสำคัญของบริษัท ได้

  3. คณะกรรมการอาจแต่งตั้งบุคคลอื่นใดให้ดำเนินกิจการของบริษัท
  ภายใต้การควบคุมของคณะกรรมการ
  หรืออาจมอบอำนาจเพื่อให้บุคคลดังกล่าวมีอำนาจตามที่คณะกรรมการเห็นสมควร
  และภายในเวลาที่คณะกรรมการเห็นสมควร และคณะกรรมการอาจยกเลิกเพิกถอนเปลี่ยนแปลง
  หรือแก้ไขอำนาจนั้น ๆ ได้

  4. กรรมการที่มีส่วนได้เสียในเรื่องใดเรื่องหนึ่งจะไม่มีสิทธิออกเสียงในเรื่องนั้น

  5. คณะกรรมการอาจจ่ายเงินปันผลระหว่างกาลให้แก่ผู้ถือหุ้นได้เป็นครั้งคราว
  ในเมื่อเห็นว่าบริษัทมีผลกำไรสมควรพอที่จะทำเช่นนั้น
  และรายงานให้ที่ประชุมผู้ถือหุ้นทราบในการประชุมคราวต่อไป

  6. การใดที่พระราชบัญญัติบริษัทมหาชนจำกัด พ.ศ. 2535
  กำหนดว่าต้องได้รับมติจากที่ประชุมผู้ถือหุ้น
  คณะกรรมการจะกระทำได้ก็ต่อเมื่อได้รับมติจากที่ประชุมผู้ถือหุ้น อาทิเช่น
  การพิจารณาและอนุมัติงบดุลและบัญชีกำไร ขาดทุน
  การพิจารณาจัดสรรเงินกำไรและจัดสรรเงินไว้เป็นทุนสำรอง
  การเลือกตั้งกรรมการแทนกรรมการที่ออกตามวาระ และกำหนดค่าตอบแทน
  การแต่งตั้งผู้สอบบัญชีทั้งหมด หรือบางส่วนและกำหนดค่าตอบแทน
  การขายหรือโอนกิจการของบริษัททั้งหมดหรือบางส่วนที่สำคัญให้แก่บุคคลอื่น
  การซื้อหรือรับโอนกิจการของบริษัทอื่นมาเป็นของบริษัททั้งหมดหรือบางส่วนที่สำคัญ การทำ แก้ไข
  หรือเลิกสัญญาเกี่ยวกับการให้เช่ากิจการของบริษัท
  การมอบหมายให้บุคคลอื่นเข้าจัดการธุรกิจของบริษัท
  หรือการรวมกิจการกับบุคคลอื่นโดยมีวัตถุประสงค์จะแบ่งกำไรขาดทุนกัน

-   หน้าที่ของคณะกรรมการบริษัท

  1. คณะกรรมการต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
  ตลอดจนมติที่ประชุมผู้ถือหุ้นด้วยความซื่อสัตย์สุจริตและระมัดระวังรักษาผลประโยชน์ของบริษัท

  2.
  คณะกรรมการต้องแจ้งให้บริษัททราบโดยมิชักช้าในกรณีที่กรรมการมีส่วนได้เสียไม่ว่าโดยตรงหรือโดยอ้อม
  ในสัญญาใด ๆ ที่บริษัททำขึ้นระหว่างรอบปีบัญชี หรือถือหุ้นหรือหุ้นกู้ในบริษัท และบริษัทในเครือ
  โดยระบุจำนวนทั้งหมดที่เพิ่มขึ้นหรือลดลงในระหว่างรอบปีบัญชี

  3. คณะกรรมการต้องประชุมอย่างน้อย 3 เดือนต่อครั้ง
  โดยมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมด
  การวินิจฉัยชี้ขาดของที่ประชุมให้ชี้ขาดตัดสินด้วยเสียงข้างมาก

  4. คณะกรรมการต้องจัดให้มีการประชุมผู้ถือหุ้นเป็นการประชุมสามัญประจำปีภายใน 4
  เดือนนับแต่วันสิ้นสุดของรอบปีบัญชีของบริษัท

  5.
  กรรมการต้องไม่ประกอบกิจการอันมีสภาพอย่างเดียวกันและเป็นการแข่งขันกับกิจการของบริษัท
  หรือเข้าเป็นหุ้นส่วนในห้างหุ้นส่วนหรือกรรมการในบริษัทอื่นที่ประกอบกิจการอันมีสภาพอย่างเดียวกัน

-   การสรรหา แต่งตั้ง และถอดถอนกรรมการของบริษัท

  1. ที่ประชุมผู้ถือหุ้นเป็นผู้แต่งตั้งกรรมการและกรรมการอิสระโดยใช้เสียงข้างมาก
  โดยผู้ถือหุ้นคนหนึ่งมีคะแนนเสียงหนึ่งหุ้นต่อหนึ่งเสียง
  และให้ผู้ถือหุ้นออกเสียงลงคะแนนเลือกตั้งกรรมการเป็นรายบุคคลไป
  โดยบุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่ากับจำนวนกรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนที่จะพึงมีหรือจะพึงเลือกตั้งในครั้งนั้น
  ให้ผู้เป็นประธานเป็นผู้ออกเสียงชี้ขาด โดยกำหนดให้กรรมการของบริษัทมีจำนวนไม่น้อยกว่า 5
  คน

  2. ให้คณะกรรมการเลือกกรรมการคนหนึ่งเป็นประธานกรรมการ
  ในกรณีที่คณะกรรมการพิจารณาเห็นสมควรจะเลือกกรรมการคนหนึ่งหรือหลายคนเป็นรองประธานกรรมการก็ได้

  3. ในการประชุมสามัญประจำปีทุกครั้ง ให้กรรมการออกจากตำแหน่ง 1 ใน 3
  ถ้าจำนวนกรรมการที่จะแบ่งออกให้ตรงเป็นสามส่วนไม่ได้ ก็ให้ออกโดยจำนวนใกล้ที่สุดกับส่วน 1
  ใน 3
  โดยกรรมการที่ออกตามวาระอาจได้รับเลือกจากที่ประชุมผู้ถือหุ้นให้กลับเข้าดำรงตำแหน่งได้

  4. ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้
  ด้วยคะแนนเสียงไม่น้อยกว่า 3 ใน 4 ของจำนวนผู้ถือหุ้นซึ่งมาประชุมและมีสิทธิออกเสียง
  และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

  5. ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
  ให้คณะกรรมการเลือกบุคคลคนหนึ่งซึ่งมีคุณสมบัติและไม่มีลักษณะต้องห้ามตามกฎหมายเข้าเป็นกรรมการแทนในการประชุมคณะกรรมการคราวถัดไป
  เว้นแต่วาระของกรรมการจะเหลือน้อยกว่า 2 เดือน บุคคลซึ่งเข้าเป็นกรรมการแทนดังกล่าว
  จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน
  โดยต้องมีมติของคณะกรรมการเห็นชอบด้วยคะแนนเสียงไม่น้อยกว่า 3 ใน 4
  ของจำนวนกรรมการที่ยังเหลืออยู่

-   การมอบอำนาจบริหารให้แก่กรรมการผู้จัดการและประธานเจ้าหน้าที่บริหาร

1.  ที่ประชุมคณะกรรมการบริษัท ครั้งที่ 12/2545 เมื่อวันที่ 4 กรกฎาคม 2545
    มีมติมอบอำนาจให้แก่กรรมการผู้จัดการ
    (คือกรรมการผู้จัดการและประธานเจ้าหน้าที่บริหารในปัจจุบัน) ให้ดำเนินงานต่าง ๆ
    ตามธุรกิจปกติของบริษัทตามที่ปรากฏในหนังสือมอบอำนาจฉบับลงวันที่ 5 กรกฎาคม 2545
    รวมทั้งพิจารณากำหนดวงเงินให้เจ้าหน้าที่ของบริษัท มีอำนาจในการพิจารณาอนุมัติ
    และพิจารณาอนุมัติขั้นตอนการดำเนินงานของแต่ละหน่วยงานของบริษัท ทั้งนี้
    กรรมการผู้จัดการไม่มีอำนาจในการอนุมัติเรื่องหรือรายการที่เกี่ยวโยงกัน
    รายการการได้มาหรือจำหน่ายไปซึ่งสินทรัพย์ที่สำคัญของบริษัท และ/หรือ
    เรื่องหรือรายการที่กรรมการผู้จัดการหรือบุคคลที่อาจมีความขัดแย้ง มีส่วนได้เสีย
    หรืออาจมีความขัดแย้งทางผลประโยชน์ในลักษณะอื่นใดที่จะทำขึ้นกับบริษัท
    ซึ่งเรื่องหรือรายการดังกล่าวจะต้องได้รับการอนุมัติจากคณะกรรมการตรวจสอบ
    และ/หรือคณะกรรมการของบริษัทด้วยแล้วแต่กรณี

  โดยต่อมาในการประชุมคณะกรรมการบริษัท ครั้งที่ 16/2548 เมื่อวันที่ 16 ธันวาคม 2548
  ได้มีมติแก้ไขเพิ่มเติมหนังสือมอบอำนาจ ฉบับลงวันที่ 5 กรกฎาคม 2545
  ให้มีความเหมาะสมและสอดคล้องกับการดำเนินการของบริษัทมากยิ่งขึ้น
  ตามที่ปรากฏในหนังสือมอบอำนาจฉบับลงวันที่ 16 ธันวาคม 2548
  โดยคงหลักการในเรื่องการกำหนดวงเงินให้เจ้าหน้าที่ของบริษัท อำนาจในการพิจารณาอนุมัติ
  และพิจารณาอนุมัติขั้นตอนการดำเนินงานของแต่ละหน่วยงานของบริษัทไว้ตามเดิม
  รวมถึงประธานเจ้าหน้าที่บริหารยังคงไม่มีอำนาจในการอนุมัติเรื่องหรือรายการที่เกี่ยวโยงกัน
  รายการการได้มาหรือจำหน่ายไปซึ่งสินทรัพย์ที่สำคัญของบริษัท
  และ/หรือเรื่องหรือรายการที่กรรมการผู้จัดการหรือบุคคลที่อาจมีความขัดแย้ง มีส่วนได้เสีย
  หรืออาจมีความขัดแย้งทางผลประโยชน์ในลักษณะอื่นใดที่จะทำขึ้นกับบริษัท
  ซึ่งเรื่องหรือรายการดังกล่าวจะต้องได้รับการอนุมัติจากคณะกรรมการตรวจสอบ
  และ/หรือคณะกรรมการของบริษัทด้วยแล้วแต่กรณี ตามเดิมทุกประการด้วย

  5.2) คณะกรรมการชุดย่อย

5.2.1) คณะกรรมการอิสระและคณะกรรมการตรวจสอบ

คณะกรรมการอิสระ

ความเป็นอิสระของคณะกรรมการอิสระ

-   สามารถแสดงความเห็นเกี่ยวกับการดำเนินงานของบริษัทได้

-   ถือหุ้นไม่เกิน 5% ของจำนวนหุ้นที่มีสิทธิออกเสียง (ทุนชำระ) ในบริษัทรวมทั้ง บริษัทใหญ่
    บริษัทย่อย บริษัทร่วม หรือ นิติบุคคลที่อาจมีความขัดแย้ง (ถ้ามี)

-   ไม่เป็นลูกจ้าง พนักงาน ที่ปรึกษา หรือผู้มีอำนาจควบคุมของบริษัทรวมทั้งบริษัทใหญ่ บริษัทย่อย
    บริษัทร่วม หรือ นิติบุคคลที่อาจมีความขัดแย้ง (ถ้ามี)

-   ไม่มีความสัมพันธ์ทางสายโลหิต ทางการสมรส หรือ
    โดยการจดทะเบียนตามกฎหมายกับบุคคลที่อาจมีความขัดแย้ง เช่น
    มีรายการระหว่างกันจำนวนมากที่มีเงื่อนไขพิเศษแตกต่างจากลูกค้ารายอื่นทั่วไป
    หรือได้รับความช่วยเหลือทางด้านการเงินจากบริษัท

-   ไม่มีความสัมพันธ์ทางธุรกิจกับบริษัทรวมทั้ง บริษัทใหญ่ บริษัทย่อย บริษัทร่วม หรือ
    นิติบุคคลที่อาจมีความขัดแย้ง (ถ้ามี)
    ในลักษณะที่อาจเป็นการขัดขวางการใช้วิจารณญาณอย่างอิสระ เช่น
    มีรายการระหว่างกันจำนวนมากที่มีเงื่อนไขพิเศษแตกต่างจากลูกค้ารายอื่นทั่วไป
    หรือได้รับความช่วยเหลือทางด้านการเงินจากบริษัท

-   ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

บุคคลที่อาจมีความขัดแย้ง หมายถึง บุคคลดังต่อไปนี้

(1) ผู้บริหารของบริษัท

(2) ผู้ถือหุ้นรายใหญ่ของบริษัท

(3) ผู้มีอำนาจควบคุมของบริษัท

(4) บุคคลที่มีความสัมพันธ์ทางสายโลหิต ทางการสมรส หรือโดยการจดทะเบียน
    ตามกฎหมายกับบุคคลตาม (ก) (ข) หรือ (ค) ซึ่งได้แก่ บิดา มารดา คู่สมรส บุตร
    หรือญาติสนิทอื่น

  (จ) นิติบุคคลใด ๆ ที่บุคคลตาม (ก) (ข) หรือ (ค) ถือหุ้น
  หรือมีอำนาจควบคุมหรือมีส่วนได้เสียอื่นใด ไม่ว่าโดยทางตรงหรือทางอ้อมอย่างมี นัยสำคัญ

คณะกรรมการตรวจสอบทุกท่านเป็นกรรมการอิสระ ได้ผ่านการอบรมหลักสูตร “Audit
Committee” ที่จัดโดยสมาคมส่งเสริมสถาบันกรรมการบริษัทไทย (IOD)
โดยรายนามกรรมการตรวจสอบของบริษัทมี 3 ท่าน ดังนี้

+----------------------------------+-----------------------------------+
| ชื่อ                               | ตำแหน่ง                            |
+----------------------------------+-----------------------------------+
| 1.  นางสาวชนาทิพย์ โปษยานนท์        | ประธานกรรมการตรวจสอบ              |
+----------------------------------+-----------------------------------+
| 2.  นายรังสิน สืบแสง                | กรรมการตรวจสอบ                    |
+----------------------------------+-----------------------------------+
| 3.  นายอัครรัตน์ ณ ระนอง            | กรรมการตรวจสอบ                    |
+----------------------------------+-----------------------------------+

หน้าที่ของคณะกรรมการตรวจสอบ

1.  สอบทานให้บริษัทมีรายงานทางการเงินอย่างถูกต้องและเพียงพอ

2.  สอบทานให้บริษัทมีระบบการควบคุมภายในและการตรวจสอบภายในที่มีความเหมาะสมและมีประสิทธิผล

3.  สอบทานการปฏิบัติของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทย หรือกฎหมายที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้ง และเสนอค่าตอบแทนของผู้สอบบัญชีของบริษัท

5.  พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6.  จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

7.  ปฏิบัติการอื่นใดตามที่คณะกรรมการบริษัทมอบหมาย

5.2.2) คณะกรรมการสรรหาและกำหนดค่าตอบแทน

บริษัทมีคณะกรรมการสรรหาและกำหนดค่าตอบแทน 3 ท่าน ดังนี้

+----------------------------------+-----------------------------------+
| ชื่อ                               | ตำแหน่ง                            |
+----------------------------------+-----------------------------------+
| 1.  นายรังสิน สืบแสง                | ป                                 |
|                                  | ระธานกรรมการสรรหาและกำหนดค่าตอบแทน |
+----------------------------------+-----------------------------------+
| 2.  นายอัครรัตน์ ณ ระนอง            | กรรมการสรรหาและกำหนดค่าตอบแทน      |
+----------------------------------+-----------------------------------+
| 3.  นางสาวพิมพ์เพ็ญ ลัดพลี            | กรรมการสรรหาและกำหนดค่าตอบแทน      |
+----------------------------------+-----------------------------------+

หน้าที่ของคณะกรรมการสรรหาและกำหนดค่าตอบแทน

1.  พิจารณาโครงสร้าง องค์ประกอบ รวมทั้งคุณสมบัติของกรรมการ
    และผู้บริหารระดับสูงของบริษัท

2.  คัดเลือก สรรหาบุคคลที่มีความรู้ความสามารถเหมาะสมกับกิจการของบริษัท
    และสมควรเสนอชื่อเป็นกรรมการ หรือผู้บริหารระดับสูงในกรณีที่ตำแหน่งว่างลง
    เพื่อนำเสนอต่อคณะกรรมการบริษัทหรือที่ประชุมผู้ถือหุ้น เพื่อพิจารณาแต่งตั้งแล้วแต่กรณี

3.  ประเมินผลการปฏิบัติงานตลอดจนพิจารณาเสนอโครงสร้างค่าตอบแทนกรรมการและผู้บริหารระดับสูง
    ได้แก่ เงินเดือน บำเหน็จ โบนัส สวัสดิการ ค่าเบี้ยประชุม และผลประโยชน์ตอบแทนอื่นๆ
    ทั้งที่เป็นตัวเงินและมิใช่ตัวเงิน

4.  ปฏิบัติงานอื่นใดตามที่คณะกรรมการบริษัทมอบหมายอันเกี่ยวเนื่องกับการสรรหาและพิจารณาค่าตอบแทน

5.3) บทบาท หน้าที่ และความรับผิดชอบของคณะกรรมการ

คณะกรรมการบริษัทมีหน้าที่รับผิดชอบในการกำหนดนโยบายและทิศทางการดำเนินงาน
โดยได้มีส่วนร่วมและให้ความเห็นชอบในการกำหนดวิสัยทัศน์ พันธกิจ
เป้าหมายเชิงกลยุทธ์ในภาพรวมของบริษัท
และกำกับดูแลให้ฝ่ายจัดการดำเนินการให้เป็นไปตามนโยบาย เป้าหมาย
และงบประมาณที่กำหนดไว้อย่างมีประสิทธิภาพและประสิทธิผล เพื่อเพิ่มมูลค่าแก่กิจการ
ระวังรักษาผลประโยชน์ของบริษัทและผู้ถือหุ้น รวมทั้งติดตามการดำเนินกิจการของบริษัทตลอดเวลา
เพื่อให้มั่นใจว่าฝ่ายจัดการดำเนินกิจการตามกฎหมายและนโยบายที่วางไว้

คณะกรรมการบริษัทได้มีการจัดการให้มีการบริหารความเสี่ยงและการควบคุมภายในที่ดี
โดยมีการติดตามการดำเนินการดังกล่าวอย่างสม่ำเสมอ
ทั้งนี้คณะกรรมการบริษัทได้จัดให้มีคณะกรรมการชุดย่อย
ซึ่งมีอำนาจหน้าที่และความรับผิดชอบแยกจากคณะกรรมการบริษัทและฝ่ายจัดการอย่างชัดเจน
(โปรดดูรายละเอียดในข้อ 5.2 คณะกรรมการชุดย่อย)

การมีหลักปฏิบัติเกี่ยวกับจรรยาบรรณและจริยธรรมธุรกิจเป็นพื้นฐานที่สำคัญในการเสริมสร้างการมีธรรมาภิบาลหรือการกำกับดูแลกิจการที่ดี
หลักปฏิบัติเกี่ยวกับจรรยาบรรณและจริยธรรมธุรกิจของบริษัทจะเป็นการประมวลความประพฤติในทางที่ดีงาม
เพื่อรักษาและส่งเสริมเกียรติคุณและชื่อเสียงอันดีของบริษัท
โดยบริษัทได้จัดให้มีระเบียบและข้อบังคับเกี่ยวกับการปฏิบัติงานให้เป็นไปด้วยความซื่อสัตย์และมีจรรยาบรรณในการดำเนินธุรกิจเพื่อถือปฏิบัติ

บริษัทได้ตระหนักถึงความจำเป็นที่ต้องมีระบบการควบคุมภายในที่ดี
ให้ความสำคัญต่อระบบการควบคุมภายในทั้งในระดับบริหารและระดับปฏิบัติงาน
โดยมีการสร้างสภาวะหรือปัจจัยต่างๆ
ซึ่งเอื้อให้ระบบการควบคุมภายในดำเนินไปได้ตามที่บริษัทมุ่งหวัง
สร้างบรรยากาศการควบคุมเพื่อส่งเสริมให้ทุกคนในบริษัทตระหนักถึงความจำเป็นของระบบการควบคุมภายใน
มีฝ่ายตรวจสอบภายในซึ่งมีหน้าที่และความรับผิดชอบด้านตรวจสอบภายใน
มีสายบังคับบัญชาขึ้นตรงต่อคณะกรรมการตรวจสอบ
โดยเป็นกลไกหลักในการสร้างเสริมและทบทวนระบบการควบคุมภายในให้มีความเพียงพอต่อสภาพแวดล้อมที่เปลี่ยนแปลง
รวมทั้งมีการสอบทานประสิทธิผลของระบบการควบคุมภายในบริษัท
และติดตามให้มีการปรับปรุงแก้ไขข้อบกพร่องที่พบจากการตรวจสอบอย่างต่อเนื่อง
เพื่อลดความเสี่ยงในการดำเนินธุรกิจของบริษัท
ในขณะเดียวกันได้ให้ความสำคัญต่อข้อเสนอแนะหรือข้อคิดเห็นจากผู้สอบบัญชี
เพื่อพัฒนาระบบการควบคุมภายในให้มีประสิทธิผลมากยิ่งขึ้น
บริษัทจึงเชื่อมั่นว่าระบบการควบคุมภายในมีความเพียงพอที่จะสามารถป้องกันทรัพย์สินของบริษัทไม่ให้เกิดความเสียหายได้

5.4) การประชุมคณะกรรมการ

คณะกรรมการบริษัทกำหนดให้มีการประชุมอย่างสม่ำเสมอและมีการประชุมพิเศษเพิ่มตามความจำเป็น
โดยมีวาระการประชุมที่สำคัญประกอบด้วยการพิจารณางบการเงินของบริษัทในแต่ละไตรมาส
การติดตามความคืบหน้าของโครงการปรับปรุงบริษัท รวมทั้งการพิจารณานโยบายต่างๆ
ที่สำคัญและติดตามผลการดำเนินงานของบริษัท โดยฝ่ายสำนักประธานเจ้าหน้าที่บริหาร
ได้จัดทำหนังสือเชิญประชุมพร้อมกับวาระการประชุมและเอกสารให้กรรมการพิจารณาก่อนการประชุมล่วงหน้าอย่างน้อย
7 วัน เพื่อให้กรรมการมีเวลาในการพิจารณาศึกษาวาระการประชุมและเอกสารประกอบการประชุม
ทั้งนี้
การประชุมคณะกรรมการชุดย่อยได้กำหนดให้มีการประชุมร่วมกันอย่างสม่ำเสมอและมีการบันทึกรายงานการประชุมไว้เป็นลายลักษณ์อักษรด้วย

การประชุมแต่ละครั้งได้มีการจดบันทึกและจัดทำรายงานการประชุมเป็นลายลักษณ์อักษรทุกครั้ง
และได้นำเสนอคณะกรรมการพิจารณาร่างรายงานการประชุมดังกล่าวก่อนทำการรับรองในการประชุมครั้งต่อไป
รวมทั้งได้มีการจัดเก็บรายงานการประชุมของคณะกรรมการที่ผ่านการรับรองจากคณะกรรมการเพื่อพร้อมสำหรับการตรวจสอบจากคณะกรรมการและหน่วยงานที่เกี่ยวข้อง
ทั้งนี้ในปี 2550 คณะกรรมการบริษัทมีการประชุมรวมทั้งสิ้น 14 ครั้ง
และคณะกรรมการตรวจสอบมีการประชุมรวมทั้งสิ้น 7 ครั้ง
โดยมีรายละเอียดการเข้าร่วมประชุมของคณะกรรมการแต่ละท่านดังนี้

+---------------------------+--------------------+--------------------+
| รายชื่อ                     | คณะกรรมการบริษัท     | คณะกรรมการตรวจสอบ  |
|                           |                    |                    |
|                           | รวม 14 ครั้ง         | รวม 7 ครั้ง          |
+---------------------------+--------------------+--------------------+
| 1. นายพงศธร สิริโยธิน        | 14                 | -                  |
+---------------------------+--------------------+--------------------+
| 2. นายรังสิน สืบแสง          | 13                 | 7                  |
+---------------------------+--------------------+--------------------+
| 3. นางสาวชนาทิพย์ โปษยานนท์  | 13                 | 7                  |
+---------------------------+--------------------+--------------------+
| 4. นายอัครรัตน์ ณ ระนอง      | 13                 | 7                  |
+---------------------------+--------------------+--------------------+
| 5. นางสาวพิมพ์เพ็ญ ลัดพลี      | 12                 | -                  |
+---------------------------+--------------------+--------------------+
| 6. นางกิตติยา โตธนะเกษม     | 10                 | -                  |
+---------------------------+--------------------+--------------------+
| 7. นายนราธร วงศ์วิเศษ*      | 8                  | -                  |
+---------------------------+--------------------+--------------------+
| 8. นายนิวัตต์ จิตตาลาน        | 14                 | -                  |
+---------------------------+--------------------+--------------------+

  หมายเหตุ * บริษัทได้แต่งตั้งคุณนราธร วงศ์วิเศษ เข้าดำรงตำแหน่งกรรมการบริษัท เมื่อวันที่
  29 มีนาคม 2550 และคุณนราธรได้เข้าร่วมประชุมคณะกรรมการบริษัทในเดือนเมษายน 2550
  เป็นต้นมา รวมทั้งสิ้น 8 ครั้ง

5.5) การประเมินตนเองของคณะกรรมการ

คณะกรรมการบริษัทประกอบด้วยคณะกรรมการผู้ทรงคุณวุฒิ และมีความสามารถ
รวมถึงมีความเข้าใจและชำนาญในสายงานธุรกิจของบริษัทเป็นอย่างดี อย่างไรก็ดี
คณะกรรมการได้มีการติดตามการปฏิบัติงานด้านต่างๆ เช่น กลยุทธ์และการวางแผนธุรกิจ
ความเสี่ยงและการควบคุมภายใน การดูแลมิให้เกิดความขัดแย้งทางผลประโยชน์
ติดตามรายงานทางการเงินและการดำเนินงานอย่างใกล้ชิดเพื่อมิให้เกิดข้อผิดพลาด

5.6) ค่าตอบแทน

บริษัทมีนโยบายให้ค่าตอบแทนของกรรมการและกรรมการชุดย่อยอื่นๆ อยู่ในระดับที่เหมาะสม
โดยพิจารณาเสนออัตราตามที่คณะกรรมการสรรหาและกำหนดค่าตอบแทนเป็นผู้พิจารณา
และเสนอให้ผู้ถือหุ้นเป็นผู้พิจารณากำหนดการจ่ายค่าตอบแทน ในการประชุมสามัญผู้ถือหุ้นครั้งที่ 5
เมื่อวันที่ 27 เมษายน 2550 ที่ประชุมผู้ถือหุ้นได้มีมติอนุมัติค่าตอบแทนให้แก่กรรมการ
ซึ่งให้มีผลใช้บังคับตลอดไปจนกว่าที่ประชุมผู้ถือหุ้นจะมีมติเปลี่ยนแปลงเป็นการอื่น
พร้อมกับกำหนดวงเงินค่าตอบแทนพิเศษ
และมอบอำนาจให้คณะกรรมการสรรหาและกำหนดค่าตอบแทนเป็นผู้พิจารณาจัดสรรการจ่ายค่าตอบแทนพิเศษดังกล่าวให้แก่กรรมการแต่ละท่าน

5.7) การพัฒนากรรมการและผู้บริหาร

โดยที่คณะกรรมการของบริษัททุกท่านเป็นผู้ที่มีความรู้ความสามารถ ประสบการณ์ และความชำนาญ
รวมถึง รับทราบ เข้าใจและรับผิดชอบต่อการดำเนินธุรกิจของบริษัทเป็นอย่างดี อย่างไรก็ดี
คณะกรรมการยังตระหนักและใส่ใจในการเข้าร่วม
สนับสนุนและเปิดโอกาสให้ผู้เกี่ยวข้องได้เข้าร่วมในหลักสูตรต่างๆ
ที่เห็นว่าอาจเป็นประโยชน์ต่อบริษัทอย่างสม่ำเสมอ เช่น การกำกับดูแลกิจการที่ดี หลักสูตร “Audit
Committee” เป็นต้น

อนึ่ง ผู้บริหารระดับสูงของบริษัททุกท่านต่างมีความรู้
ความสามารถและประสบการณ์ในสายงานที่เกี่ยวข้อง รวมถึง
รับทราบและเข้าใจธุรกิจของบริษัทเป็นอย่างดีด้วย ดังนั้น จึงมีการกำหนดผู้รักษาการแทน
กรณีประธานเจ้าหน้าที่บริหารไม่อาจปฏิบัติหน้าที่ได้ เข่น ติดต่อธุรกิจในต่างประเทศ เป็นต้น
แต่ทั้งนี้การมอบอำนาจดังกล่าวเป็นเพียงเท่าที่จำเป็นและสมควรในแต่ละขณะด้วย
จึงถือว่าเป็นจุดเริ่มต้นเตรียมความพร้อมและพัฒนาผู้บริหารระดับสูงของบริษัทด้วย

9.3 การดูแลเรื่องการใช้ข้อมูลภายใน

บริษัทให้ความสำคัญกับการให้ข้อมูลที่โปร่งใสกับทุกฝ่าย ทั้งนักลงทุนสถาบัน นักวิเคราะห์
นักลงทุนรายย่อย นักลงทุนทั้งในและต่างประเทศ
จะมีความเสมอภาคที่จะได้รับรู้ข้อมูลของบริษัทอย่างเท่าเทียมกัน
บริษัทกำหนดเป็นนโยบายในการให้ข้อมูลแก่บุคคลภายนอกรวมถึงระบุบุคคลที่จะเป็นผู้ให้ข้อมูลอย่างเฉพาะเจาะจง
เพื่อให้นักลงทุนได้รับทราบข้อมูลอย่างถูกต้อง ตรงประเด็น
รวมถึงบริษัทดูแลไม่ให้เกิดการใช้ข้อมูลภายในได้
โดยให้ข้อมูลสำคัญที่ยังไม่ได้รับการเปิดเผยให้แก่สาธารณชนอันมีนัยสำคัญต่อการเปลี่ยนแปลงต่อการดำเนินงานของบริษัท
ทั้งนี้โดยจะกำหนดให้มีผู้ล่วงรู้ได้ในวงจำกัด โดยจะเปิดเผยให้เฉพาะแก่ผู้ที่เกี่ยวข้องเท่านั้น

นอกจากนี้ บริษัทยังกำหนดให้กรรมการ ผู้บริหาร และพนักงาน ลงนามในสัญญารักษาความลับ
และ/หรือข้อมูลภายในของบริษัท โดยกำหนดให้มีวิธีการควบคุมไม่ให้กรรมการ
ผู้บริหารและพนักงานนำข้อมูลความลับของบริษัทไปใช้เพื่อประโยชน์ส่วนตัว
โดยการกำหนดบทลงโทษพนักงานที่ฝ่าฝืนไม่ปฏิบัติตามกฎไว้อย่างชัดเจน

9.4 บุคลากร

9.4.1 บุคลากร

จำนวนพนักงาน

  ----------------------- -------------- ---------------- ----------------
                          2548           2549             2550

  จำนวนพนักงาน (คน)        824            933              979

  อัตราการขยายตัวต่อปี (%)    15.4%          13.2%            4.9%
  ----------------------- -------------- ---------------- ----------------

ณ วันที่ 31 ธันวาคม 2550 บริษัทมีพนักงานจำนวน 979 คน เพิ่มขึ้นจากสิ้นปี 2549
โดยมีอัตราการขยายตัวอยู่ที่ร้อยละ 4.9 ชะลอตัวลงจากอัตราการขยายตัวของปี 2549 ที่ร้อยละ
13.2 สิ้นปี 2550 ผลตอบแทนรวมของบุคลากรของบริษัท ซึ่งประกอบด้วย เงินเดือน โบนัส
และเงินสมทบ เป็นจำนวน 829.87 ล้านบาท เพิ่มขึ้นจากสิ้นปี 2549 ร้อยละ15.4

9.4.2 นโยบายด้านการบริหารทรัพยากรบุคคล

9.4.2.1 การสรรหาพนักงานและจูงใจพนักงาน

บริษัทจะเน้นการสรรหาพนักงานจากภายในเป็นหลัก แล้วทำการฝึกอบรมเพิ่มเติม
เนื่องจากการเลื่อนตำแหน่งจากภายในทำให้ได้พนักงานที่คุ้นเคยกับการดำเนินงานและยังมีส่วนช่วยสร้างขวัญกำลังใจในการทำงานให้กับพนักงาน
ทั้งยังจูงใจให้พนักงานทำงานอยู่กับบริษัทเป็นระยะเวลานาน
และให้ผลตอบแทนในระดับที่เท่าเทียมกับธุรกิจในอุตสาหกรรมเดียวกัน นอกจากนี้
บริษัทยังได้จัดสภาพแวดล้อมและบรรยากาศในการทำงานให้เอื้อต่อการใช้ศักยภาพของพนักงานได้อย่างเต็มที่ซึ่งเป็นการจูงใจพนักงานอีกวิธีหนึ่ง

9.4.2.2 การพัฒนาทรัพยากรบุคคล

บริษัทมีการจัดอบรมให้กับพนักงานทั้งในลักษณะที่ทำพร้อมกับการทำงาน (On-the-job training)
และในลักษณะอบรมงาน (Functional training)
สำหรับในกรณีที่เป็นการฝึกอบรมพร้อมกับการทำงาน
บริษัทจะให้พนักงานที่ฝึกหัดได้มีโอกาสช่วยพนักงานที่อาวุโสกว่า
โดยพนักงานที่อาวุโสกว่าจะเป็นพี่เลี้ยงดูแลให้คำแนะนำและช่วยชี้แนะตลอดทุกขั้นตอน
ส่วนการอบรมแบบ Functional training จะมีการอบรมหลักสูตรต่างๆ
ทั้งที่ดำเนินการโดยบุคลากรภายในบริษัท และการส่งพนักงานเข้าร่วมอบรมตามโครงการต่างๆ
ที่หน่วยงานภายนอกเป็นคนจัด เช่น การฝึกอบรมโดยวีซ่า และมาสเตอร์การ์ด
หรือของชมรมธุรกิจบัตรเครดิตซึ่งมีการจัดอบรมอยู่อย่างสม่ำเสมอ
อีกทั้งบริษัทยังจัดการจัดอบรมทักษะทั่วไปอื่นๆ (Soft Skills) อาทิ ทักษะการเป็นผู้นำ
การพัฒนาทีมงาน เทคนิคการเจรจาต่อรอง ฯลฯ อีกด้วย

อีกทั้งบริษัทยังได้จัดให้มีโครงการ Learn & Earn @ KTC
เป็นโครงการระยะยาวเพื่อสนับสนุนและรองรับ นิสิต นักศึกษา
ที่ต้องการใช้เวลาที่ว่างเว้นจากการเรียนให้เป็นประโยชน์ด้วยการฝึกประสบการณ์การทำงาน
โดยบริษัทได้จัดให้ นิสิต นักศึกษา ได้มีโอกาสฝึกทำงานในบางตำแหน่งที่เหมาะสมกับวุฒิภาวะ ทักษะ
และช่วงเวลาว่างของ นิสิต นักศึกษาแต่ละคน

นอกจากนี้ บริษัทยังได้มีการชักนำให้พนักงานได้บำเพ็ญประโยชน์ต่อสังคมโดยผ่านโครงการต่างๆ
เช่น โครงการ “เพื่อน้องบ้านธัญญพร” ซึ่งเป็นโครงการที่ให้พนักงานมีส่วนร่วม
ในการช่วยเหลือผู้ด้อยโอกาสในสังคม เป็นต้น

9.5 นโยบายความรับผิดชอบเพื่อสังคมโดยรวม

นอกจาก KTC จะให้ความสำคัญกับผู้ถือบัตรและลูกค้าของ KTC
ทุกคนโดยการนำเสนอผลิตภัณฑ์และบริการที่ตรงตามความต้องการของลูกค้ามากที่สุด
อีกทั้งมีการคิดค้นและพัฒนาผลิตภัณฑ์ใหม่อย่างต่อเนื่อง KTC
ยังให้ความสำคัญกับกิจกรรมสาธารณประโยชน์เพื่อตอบแทนให้กับลูกค้าและประชาชนทั่วไป
โดยได้จัดกิจกรรมเพื่อช่วยเหลือสังคม ดังนี้

9.5.1 ด้านเยาวชนและการศึกษา

-   โครงการ Learn & Earn @ KTC

  ริเริ่มขึ้นโดยเคทีซีตั้งแต่ปี 2547 เป็นต้นมา และได้ดำเนินการอย่างต่อเนื่องเป็นปีที่ 3
  โดยเปิดโอกาสให้เยาวชนไทยเข้ามาฝึกงานและเรียนรู้รูปแบบการทำงานที่แท้จริงใน “เคทีซี”
  โดยได้รับค่าตอบแทนจากการทำงาน
  รวมทั้งมีโอกาสเข้าร่วมกิจกรรมพัฒนาทักษะหลากหลายด้านในลักษณะของ Edutainment
  ปัจจุบันมีนักศึกษาสมัครเข้าร่วมโครงการฯ กว่า 16,132 คน นอกจากนี้ “เคทีซี”
  ยังจัดให้มีการมอบรางวัลประจำปี Top Performance Awards แก่นักศึกษาเรียนดีงานเด่น
  อาทิ การมอบแพ็คเกจให้นักศึกษาผู้โชคดีเดินทางพร้อมกับคุณพ่อไปท่องเที่ยวดิสนีย์แลนด์ ฮ่องกง
  เนื่องในโอกาสวันพ่อแห่งชาติ เพื่อส่งเสริมให้เยาวชนเห็นถึงความสำคัญของสถาบันครอบครัว
  และตอกย้ำการเป็นแบบอย่างที่ดีแก่เยาวชนไทย

-   มอบทุนให้แก่นักศึกษาที่เรียนดีและขาดแคลนทุนทรัพย์
    รวมทั้งมอบเงินสนับสนุนการจัดกิจกรรมของสมาคมและสถาบันการศึกษาต่างๆ ทั้งด้านวิชาการ
    และงานสันทนาการ

-   ร่วมสนับสนุนของรางวัลในการจัดงานกาชาด ประจำปี 2550
    ของสภาสังคมสงเคราะห์แห่งประเทศไทย ในพระบรมราชูปถัมภ์

-   ร่วมเป็นผู้สนับสนุนการจัดคอนเสิร์ต TSD: Share the Love ของ บริษัท
    ศูนย์รับฝากหลักทรัพย์ (ประเทศไทย) จำกัด จำนวน 100,000 บาท
    โดยนำรายได้ทั้งหมดมอบให้กับโรงเรียนหมู่บ้านเด็ก จังหวัดกาญจนบุรี

-   ร่วมสนับสนุนโครงการจัดสร้างห้องพยาบาล
    และบริจาคเงินเพื่อเป็นทุนการศึกษาให้แก่นักเรียนโรงเรียนหนองพานพุก อำเภอหัวหิน
    จังหวัดประจวบคีรีขันธ์ และโรงเรียนวังไกลกังวล
    ของคณะศิษย์เก่านักเรียนโรงเรียนกรุงเทพคริสเตียนวิทยาลัย รุ่นที่ 113

-   ร่วมบริจาคเงินซื้อหนังสือแก่ห้องสมุดโรงเรียนที่ขาดแคลนในชนบทเพื่อทำความดีถวายพ่อหลวง
    ผ่านบริษัท สำนักพิมพ์ร่วมด้วยช่วยกัน จำกัด และมูลนิธิสำนึกรักบ้านเกิด

9.5.2 ด้านกีฬา

-   มอบเงินทุนสนับสนุนนักกีฬาเทเบิลเทนนิสเข้าร่วมการแข่งขันพาราลิมปิกเกมส์ ณ กรุงปักกิ่ง
    ประเทศจีน

-   สนับสนุนกิจกรรมเดินการกุศลเพื่อสุขภาพ ครั้งที่ 7 ของศูนย์บริการโลหิตแห่งชาติ
    สภากาชาดไทย

    -   สนับสนุนสโมสรฟุตบอลธนาคารกรุงไทย ในการแข่งขันฟุตบอลไทยแลนด์ พรีเมียร์ลีก
        ครั้งที่ 2 ประจำปี 2550 จำนวน 700,000 บาท
        เพื่อใช้เป็นค่าใช้จ่ายในการฝึกซ้อมและชุดนักกีฬาของทีม

    -   สนับสนุนการจัดการแข่งขันรักบี้นานาชาติเฉลิมพระชนมายุครบ 80 พรรษา
        ของสมาคมรักบี้ฟุตบอลแห่งประเทศไทย ในพระบรมราชูปถัมภ์ จำนวน 200,000 บาท

    -   สนับสนุนคอนเสิร์ตการกุศล "ส่งใจเชียร์นักกรีฑาไทย ไปพาราลิมปิกส์ 2008"
        ของสมาคมกรีฑาคนพิการ จำนวน 50,000 บาท

-   สนับสนุนการจัดงานเดิน-วิ่งเฉลิมพระเกียรติพระบาทสมเด็จพระเจ้าอยู่หัว
    เนื่องในโอกาสที่พระบาทสมเด็จพระเจ้าอยู่หัวพระชนมายุ 80 พรรษา
    ของมูลนิธิส่งเสริมผู้สูงอายุแห่งประเทศไทย

9.5.3 ด้านสังคม

-   จัดทำหนังสือ “ย่างพระบาทที่ยาตรา” ซึ่งออกแบบและจัดพิมพ์ขึ้นเป็นพิเศษ
    ด้วยรูปเล่มขนาดกะทัดรัด บรรจุในกล่องสีสันสดใสสวยงาม
    แจกจ่ายไปยังห้องสมุดประชาชนและสถาบันการศึกษาทั่วประเทศ สังกัดกระทรวงศึกษาธิการ
    จำนวน 1,600 เล่ม เพื่อสนับสนุนและส่งเสริมให้เยาวชนและประชาชนได้ค้นคว้าหาความรู้
    และเพื่อรับทราบถึงพระปรีชาสามารถของพระบาทสมเด็จพระเจ้าอยู่หัว

    -   ร่วมกับ บริษัท เวิร์คพอยท์ เอ็นเทอร์เทนเมนท์ จำกัด (มหาชน)
        จัดสร้างเหรียญพระพิฆเนศวร ปางมหาเทพแห่งศิลปะของแผ่นดิน เนื้อบรอนซ์ จำนวน 1
        แสนเหรียญ ให้ประชาชนที่มีจิตศรัทธาเช่าบูชาผ่านบัตรเครดิตเคทีซี
        โดยนำรายได้ทูลเกล้าฯ ถวาย โดยเสด็จพระราชกุศล
        สมทบทุนมูลนิธิในพระบรมราชูปถัมภ์
        ในมหาวโรกาสมงคลสมัยพระราชพิธีเฉลิมพระชนมพรรษา 80 พรรษา

    -   มอบรายได้จากการประมูลเครื่องใช้ไฟฟ้าที่ได้รับจากการจัดงานมหกรรมการเงินสัญจร
        “มันนี่ เอ็กซ์โป โคราช 2007” จำนวน 20,000 บาท
        แก่สถานสงเคราะห์คนไร้ที่พึ่งบ้านเมตตา จังหวัดนครราชสีมา เพื่อใช้ในกิจกรรมต่างๆ
        ของสถานสงเคราะห์ฯ

    -   เข้าร่วมเป็นหนึ่งในการจัดกิจกรรมท่องเที่ยวเฉลิมพระเกียรติในโครงการ “กรุงเทพฯ
        สุขหรรษา” ในวโรกาสที่พระบาทสมเด็จพระเจ้าอยู่หัวทรงมีพระชนมายุครบ 80 พรรษา
        โดยได้ร่วมกับกรุงเทพมหานคร การท่องเที่ยวแห่งประเทศไทย และธนาคารกรุงไทย
        ซึ่งรายได้ทั้งหมดโดยไม่หักค่าใช้จ่าย นำขึ้นทูลเกล้าฯ
        ถวายแด่พระบาทสมเด็จพระเจ้าอยู่หัว เพื่อโครงการในพระราชดำริ อาทิ มูลนิธิชัยพัฒนา
        และมูลนิธิเพื่อนพึ่ง (ภา) ยามยาก

    -   มอบเงินรายได้จากการจัดประมูลแพ็คเกจท่องเที่ยว ตั๋วเครื่องบินและเครื่องใช้ไฟฟ้า
        ในงาน “เที่ยวทั่วไทย ไปทั่วโลก 2007” จำนวน 78,500 บาท
        ให้แก่มูลนิธิธรรมิกชนเพื่อคนตาบอดในประเทศไทย ในพระบรมราชูปถัมภ์
        เพื่อใช้ในกิจกรรมต่างๆ

    -   ร่วมกับ บริษัท เวิร์คพอยท์ เอ็นเทอร์เทนเมนท์ จำกัด (มหาชน)
        ผู้ผลิตรายการอัจฉริยะข้ามคืน และ ร.ต.อ.โสรัจ กลิ่นภิรมย์ สุดยอดอัจฉริยะคนที่ 16
        ผู้ชนะการแข่งขันศึกอัจฉริยะข้ามคืนนัดพิเศษ จัดทำหนังสือ “อัจฉริยะรอบโลก”
        นำเสนอเรื่องราวชีวประวัติของอัจฉริยะบุคคลที่มีชื่อเสียงทั่วโลกในหลากหลายสาขาของแต่ละยุคสมัย
        โดยมีวัตถุประสงค์เพื่อสนับสนุนและส่งเสริมให้เยาวชนคนรุ่นใหม่
        ได้ตระหนักรู้ถึงตัวอย่างของความเพียรพยายามที่ทำให้ประสบความสำเร็จในชีวิต

    -   มอบเงินบริจาคจากการใช้จ่ายผ่านบัตรเครดิตเคทีซี – ศูนย์บริการโลหิตแห่งชาติ
        สภากาชาดไทย ไทเทเนียม มาสเตอร์การ์ด และเงินสมทบจากเคทีซี งวดที่ 1 มูลค่า
        1.4 ล้านบาท
        ให้แก่ประธานคณะกรรมการจัดหาและส่งเสริมผู้ให้โลหิตแห่งสภากาชาดไทย

    -   สนับสนุนการจัดงานดนตรี "อ.ส.วันศุกร์ ณ วังพญาไท" จำนวน 200,000 บาท
        ของชมรมคนรักวัง ในพระอุปถัมภ์ สมเด็จพระเจ้าภคินีเธอ เจ้าฟ้าเพชรรัตนราชสุดา
        สิริโสภาพัณณวดี

-   ร่วมเป็นช่องทางในการรับบริจาคขององค์กรการกุศลต่างๆ ผ่านจุดให้บริการ เคทีซี ทัช เช่น
    มูลนิธิพันธกิจพระพร (ไทย) มูลนิธิศุภนิมิตแห่งประเทศไทย และกล่องรับบริจาคโครงการ “5
    ปี เวอร์จิ้นเพื่อ 5 มูลนิธิ”
    ซึ่งเป็นโครงการที่เป็นศูนย์กลางในการรวบรวมเงินบริจาคจากผู้มีจิตศรัทธา
    เพื่อนำไปมอบให้กับองค์กร หน่วยงาน หรือมูลนิธิต่างๆ โดย บริษัท เวอร์จิ้น บีอีซี-เทโร
    เรดิโอ (ประเทศไทย) เป็นต้น

    -   มอบเงิน 1 ล้านบาท จากผู้ชนะเลิศการแข่งขันในรายการ “เคทีซี-แบรนด์
        อัจฉริยะข้ามคืนรอบพิเศษ การให้ที่ไม่สิ้นสุด”
        ให้แก่มูลนิธิแพทย์อาสาสมเด็จพระศรีนครินทราบรมราชชนนี (พอ.สว.)
        เพื่อนำไปจัดซื้อเวชภัณฑ์และช่วยเหลือผู้ยากไร้ในถิ่นทุรกันดาร

    -   ร่วมกับมูลนิธิรักษ์ไทย จัดโครงการ “สานฝันปันรักเพื่อน้องบ้านธัญญพร”
        ภายใต้กิจกรรมที่แบ่งเป็น 2 ส่วนหลัก คือ
        การปรับปรุงซ่อมแซมอาคารและอาณาบริเวณทั้งภายในและภายนอกของบ้านธัญญพร
        เพื่อปรับสภาพแวดล้อมของบ้านให้เหมาะสมกับคุณภาพชีวิต มีความน่าอยู่ ถูกสุขลักษณะ
        และการจัดกิจกรรมเพื่อเสริมสร้างและพัฒนาวุฒิภาวะทางอารมณ์ จิตใจ
        ทักษะชีวิตและด้านวิชาชีพอย่างต่อเนื่อง
        ซึ่งเน้นการจัดอบรมและการฝึกทักษะสร้างเสริมประสบการณ์ชีวิตในด้านต่างๆ
        เป็นจำนวนเงิน 7.5 ล้านบาท

    -   ร่วมกับการท่องเที่ยวแห่งประเทศไทย
        จำหน่ายบัตรเข้าชมการซ้อมใหญ่กระบวนเรือพยุหยาตราชลมารค
        ในงานพระราชพิธีทรงบำเพ็ญพระราชกุศลถวายผ้าพระกฐิน
        โดยนำรายได้ส่วนหนึ่งจากการจำหน่ายบัตรเข้าชมไปช่วยเหลือวัดใน 3
        จังหวัดชายแดนภาคใต้ (นราธิวาส ปัตตานี และยะลา)

    -   นำเงินที่สมาชิกเคทีซีร่วมใจกันบริจาคผ่านช่องทางต่างๆ ของเคทีซีภายใต้โครงการ
        “สายธารใจให้ชีวิต” จำนวนกว่า 1.1 ล้านบาท มอบแก่ ท่านผู้หญิงวิระยา ชวกุล
        ประธานกรรมการเลขาธิการ มูลนิธิบำรุงขวัญทหาร ตำรวจ อาสาสมัครชายแดน
        ในพระบรมราชินูปถัมภ์ เพื่อนำไปช่วยเหลือราษฎรผู้ยากไร้
        และเป็นสวัสดิการบำรุงขวัญทหาร ตำรวจ และอาสาสมัครที่ปฏิบัติภารกิจใน 3
        จังหวัดชายแดนภาคใต้ (นราธิวาส ปัตตานี และยะลา)

    -   สนับสนุนอุปกรณ์ช่วยเหลือผู้ประสบภัย ได้แก่ เปลหามสไปรเดอร์บอร์ด เสื้อสะท้อนแสง
        กระบอกไฟ กระเป๋าเวชภัณฑ์ เฝือกดามกระดูกสันหลัง ให้แก่มูลนิธิร่มโพธิ์เพชรบูรณ์

    -   สมทบทุนกองทุนคนไทยรักแผ่นดินเพื่อในหลวง มูลนิธิน้ำใจไทย
        เพื่อจัดสร้างเสื้อเกราะกันกระสุน มอบสู่ทหาร ตำรวจ ครู และผู้ปฏิบัติหน้าที่ใน 3
        จังหวัดชายแดนภาคใต้ จำนวน 200,000 บาท

    -   สนับสนุนการจัดงานวันคนพิการ ครั้งที่ 43 ปี 2550
        ของศูนย์ส่งเสริมอาชีพและพัฒนาคนพิการ สภาสังคมสงเคราะห์แห่งประเทศไทย
        ในพระบรมราชูปถัมภ์

9.5.4 ด้านศาสนา

ร่วมทำนุบำรุงพระพุทธศาสนา ด้วยการทำบุญถวายปัจจัยแด่พระภิกษุสงฆ์ และพุทธสถานต่างๆ เช่น
การทอดกฐิน การทอดผ้าป่า เป็นต้น

-   ร่วมเป็นเจ้าภาพทอดผ้าป่าสามัคคีเพื่อสมทบทุนบูรณะโบสถ์หลวงพ่อใหญ่ วัดบ้านมอญ
    (วัดไทรน้อย) จังหวัดพระนครศรีอยุธยา จำนวน 10,000 บาท

-   ร่วมสมทบทุนสร้างพระอุโบสถ วัดโพธิ์เย็น ต.บ่อไทย อ.หนองไผ่ จ.เพชรบูรณ์ จำนวน
    10,000 บาท

-   ร่วมเป็นเจ้าภาพจัดสร้างพระมหาเจดีย์พุทธรัตนปัญญามหามงคล วัดเกาะทอง ต.โคกสี
    จ.ขอนแก่น จำนวน 250,000 บาท

-   ร่วมทำบุญปิดทององค์พระประธาน วัดกู่เต้า จ.เชียงใหม่ จำนวน 74,590 บาท

-   ทอดกฐินสามัคคี ณ วัดศรีดอกกาว จ.สกลนคร จำนวน 1,000,000 บาท

-   ทอดกฐินและผ้าป่าสามัคคีเพื่อสร้างมณฑปที่ประดิษฐานพระบรมสารีริกธาตุ วัดเขางู จ.ราชบุรี
    จำนวน 10,000 บาท

-   ร่วมทอดกฐินสามัคคีเพื่อสมทบทุนสร้างวิหาร และหอระฆัง วัดสว่างอรุณ (วัดใน) จ.เพชรบูรณ์
    จำนวน 5,000 บาท

-   สนับสนุนการจัดสนทนาธรรมสร้างแรงบันดาลใจ ในหัวข้อ "ธรรมะพลิกชีวิต” (The
    Inspiration Show) โดยพระมหาสมปอง ตาลปุตฺโต จำนวน 25,000 บาท

    -   สนับสนุนงานการกุศล "เทศน์มหาชาติเฉลิมพระเกียรติ"
        ของมูลนิธิเฉลิมพระเกียรติพระบาทสมเด็จพระนั่งเกล้าเจ้าอยู่หัว จำนวน 13,000 บาท